Aalborg Stiftstidende, 1844-07-09
Det hedder fra Athen under 12te Junii. Endelig ere de længe ventede Depescher fra St. Petersborg med den officielle Anerkjendelse af den bestaaende Tingenes Orden og af den græske Constitution fra den russiske Keisers Side igaar indtrufne hertil. Som en Følge deraf ere de diplomatiske Forbindelser imellem Rusland og Grækenland atter knyttede. – Efterretninger vare indløbne fra Akarnanien, ifølge hvilke Opstanden stedse griber betydeligt om sig. Jmidlertid – Grivas er faldet til Føie. Han forholdt sig nemlig temmelig rolig i sine sikkre Fæstninger, var rigelig forsynet med Munition og Levnetsmidler og hans Tilhængere vare ham i Liv og Død hengivne. Regjeringen begyndte at indsee det Kritiske i sin Stilling og valgte det klogeste Parti, at sende Grivas's fortrolige Ven fra gammel Tid, Kongens Adjutant, General Tavellas til ham for at indlede en Forsoning. Travellas afreiste den 10de Juni og hans Sendelse havde det dobbelte Øiemed: 1) at optræde som Mægler imellem Regjeringen og Grivas, om muligt at bevæge ham til Underkastelse og i saa Fald at gjennindsætte ham i sin forrige Rang i Armeen; men hvis dette ikke lykkedes, 2) at overtage Commandoen over de der concentrerede Tropper og at lede Beleiringen, hvortil Regjeringen vilde anvende alle disponible taktiske Tropper Tavellas ankom til Lepanto og afsendte derfra sin Adjutant til Grivas for at ledsage ham til Conferentsen. Dagen iforveien var der forefaldet en Træfning, hvori Grivas var bleven saaret i Benet; desuagtet erklærede han sig strax beredt til at følge Adjutanten og afreiste med ham til Lepanto. Det maa her bemærkes, at Regjeringen havde gjort det allerheldigste Valg af Emissair, thi foruden det, at Travellas – som allerede nævnt – var en intim Ven af Grivas og engang i Frihedskampen havde reddet hans Liv, er han desuden en Mand af anerkjendt Besindighed. Saasnart Grivas var ankommen til Lepanto, begav Tavellas sig til ham, viste ham sin kongelige Fuldmagt og opfordrede ham til at ledsage sig til Athen, imod Løfte om den fuldkomneste Amnesti, Gjenindsættelsen i sin Værdighed og den kongelige Naade. Grivas, der holder meget af Kongen – idetmindste foregiver han det altid , erklærede sig strax villig til at adlyde den kongl. Befaling; kun maatte Tavellas give ham den Forsikkring, at hans uforsonlige Fjender, Brødrene Stratos, skulde kaldes tilbage fra Akarnanien og at Provindsens Valg fremtidigen alene maatte overlades Vælgernes fri Beslutning. Paa disse Betingelser gik Tavellas ind og de afreiste. Jmidlertid kom det Ministeriet for Øre, at Grivas's mangfoldige Venner gjorde Anstalter til at modtage ham festlig ved hans Ankomst til Athen. Fornu at forhindre det, fandt man for godt, at give Tavellas den Ordre, ikke at bringe ham til Athen men til Nauplia og der at afvente nærmere befaling. Denne Ordre fandt Tavellas ikke for godt at adlyde, men lod styre ligetil Piræus; Begge, Tavellas og Grivas, forbleve ombord. Ministeriet tilbragte ikke mindre end en heel Dagmed Raadslagninger og hvad de skulde gjøre ved Grivas, uden at komme til noget Resultat. Jfølge Meddelelser fra Athen af 22de Juni skal Ministeriet dog endelig have besluttet, trods den ham tilstaaede Amnesti, at stille ham for en Krigsret.